เอสโซ (หมู่บ้าน)

เอสโซ (รัสเซีย: Эссо) เป็นหมู่บ้านในดินแดนคัมชัตคา ประเทศรัสเซีย เป็นศูนย์กลางการบริหารของเขตบืยสตรินสกี หมู่บ้านแห่งนี้ได้รับการขนานามว่าเป็นหนึ่งในหมู่บ้านที่สวยงามที่สุดในรัสเซีย ลักษณะทางภูมิศาสตร์ เอสโซตั้งอยู่บริเวณตอนกลางของคาบสมุทรคัมชัตคา ห่างจากเมืองปิตราปัฟลัฟสค์-คัมชัตสกีออกไปประมาณ 319 กิโลเมตร (198 ไมล์) และห่างจากนครมอสโกออกไป 6,529 กิโลเมตร (4,057 ไมล์) หมู่บ้านแห่งนี้ตั้งอยู่บริเวณจุดบรรจบกันของแม่น้ำบืยสตรายาและแม่น้ำอุกซิชัน สถานที่ท่องเที่ยว เอสโซมีสถานที่น่าสนใจหลายแห่ง ทำให้เป็นที่ดึงดูดโดยนักท่องเที่ยว ซึ่งรวมถึงบ่อน้ำพุร้อนที่อยู่ใกล้กับขอบหมู่บ้าน โดยอุณหภูมิของบ่อนั้นมักจะสูงถึง 65 องศาเซลเซียส (149 องศาฟาเรนไฮต์) น้ำพุร้อนบ่อนั้นยังให้ความร้อนแก่สระว่ายน้ำกลางแจ้งในส่วนกลางของหมู่บ้านอีกด้วย นอกจากน้ำพุร้อนแล้ว เอสโซยังเป็นที่ตั้งของพิพิธภัณฑ์ชาติพันธุ์วิทยาแห่งเดียวของคัมชัตคา โดยพิพิธภัณฑ์แห่งนี้บันทึกประเพณีและสถาปัตยกรรมของชนพื้นเมืองอีเวนและกอร์ยัก รวมถึงของชาวรัสเซียและคอสแซ็กที่มาตั้งถิ่นฐานอยู่ ณ บริเวณนั้นด้วยเช่นกัน สภาพภูมิอากาศ สภาพภูมิอากาศของเอสโซสามารถจัดอยู่ในประเภทกึ่งอาร์กติกหรือ Dfc ตามการแบ่งเขตภูมิอากาศแบบเคิพเพิน อ้างอิง